

**ระบบเตือนภัยเศรษฐกิจอุตสาหกรรมภาคตะวันออก**

**เดือนพฤศจิกายน 2567 “ส่งสัญญาณเฝ้าระวัง” ต่อเนื่องจากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวังเพิ่มขึ้น” ค่าวัฏจักรหดตัวจากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวังเพิ่มขึ้น” มีภาวะซบเซาจากปัจจุบัน**

**เผยแพร่ : 25 พฤศจิกายน 2567**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนพฤศจิกายน 2567**

* + **เศรษฐกิจอุตสาหกรรมภาคตะวันออกชะลอตัวมากขึ้นในเดือนนี้**
	+ **ปัจจัยภายในประเทศส่งสัญญาณเฝ้าระวังตามความเชื่อมั่นของภาคการผลิตที่ทรงตัว ขณะที่ความต้องการด้านการบริโภคขยายตัวได้**
	+ **ปัจจัยต่างประเทศอยู่ในเกณฑ์ปกติเบื้องต้น แต่มีแนวโน้มชะลอตัว โดยเฉพาะตลาดสหรัฐอเมริกา และยุโรปมีความไม่แน่นอน
	ทางเศรษฐกิจ และความกังวลต่อนโยบายของรัฐบาลใหม่ของสหรัฐอเมริกา**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบเดือนพฤศจิกายน 2567**

 **CONS\_11 CONS \_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

 **CONS\_11 CONS\_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

**คาดการณ์ 2 เดือนข้างหน้า (ธ.ค.67-ม.ค.68) “ส่งสัญญาณเฝ้าระวัง”** ค่าวัฏจักรภาพรวมหดตัวจากปัจจุบัน ปัจจัยในประเทศชะลอตัวเพิ่มขึ้นโดยเฉพาะด้านความต้องการสินค้าในประเทศที่ซบเซา ส่วนปัจจัยต่างประเทศมีภาวะชะลอตัวเกิดขึ้นทั้งในสหรัฐอเมริกา ญี่ปุ่น และยุโรป จากความกังวลต่อนโยบายทางการค้าของสหรัฐอเมริกา จึงควรเฝ้าระวังไม่ให้กระทบต่อภาคการส่งออก

**คาดการณ์ 4-6 เดือนข้างหน้า (ก.พ.-เม.ย.68) “ส่งสัญญาณเฝ้าระวัง”** มีความเสี่ยงที่จะหดตัวมากขึ้น จากปัจจัยในประเทศที่ยังต้องเฝ้าระวัง
ในด้านกำลังซื้อและการบริโภค ส่วนปัจจัยต่างประเทศพบสัญญาณชะลอตัวในเศรษฐกิจของสหรัฐอเมริกา สหภาพยุโรป และญี่ปุ่น

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวัง”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวังลดลง”** คาดว่าผ่านจุดต่ำสุดแต่ยังมีภาวะเฝ้าระวังต่อเนื่อง สอดคล้องกับยอดขายที่หดตัวน้อยลง โดยยอดจำหน่ายในประเทศหดตัวตามความเข้มงวดในการปล่อยสินเชื่อและหนี้ครัวเรือน ขณะที่การส่งออกมีแนวโน้มปรับปรุงดีขึ้น
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณเฝ้าระวังเพิ่มขึ้น”** ค่าวัฏจักรเริ่มส่งสัญญาณชะลอตัวในระยะนี้ เนื่องจากปริมาณจำหน่ายน้ำมันฯ ลดลงจากเดือนก่อน อย่างไรก็ตาม การบริโภคน้ำมันอาจกลับมาปรับเพิ่มขึ้นได้ในเดือนหน้าตามความต้องการใช้งานในช่วงเทศกาลท่องเที่ยว
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณชะลอตัว”** ค่าวัฏจักรเริ่มส่งสัญญาณชะลอตัวในระยะนี้
สอดคล้องกับทิศทางอัตราดอกเบี้ยนโยบายที่อาจมีการปรับลดอัตราดอกเบี้ยเพื่อให้สอดคล้องกับเงินเฟ้อที่หดตัวในระยะนี้
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังเพิ่มขึ้น”** คาดว่าเป็นเดือนที่เข้าใกล้จุดต่ำสุดระยะสั้นบนคลื่นวัฏจักร สอดคล้องกับค่าดัชนีที่ขยายตัวภายใต้สภาวะแย่ลง ตามการขยายตัวของกลุ่มผลิตเครื่องใช้ไฟฟ้าที่มีการส่งออกเครื่องซักผ้าขยายตัวได้ต่อเนื่อง กลุ่มผลิตเหล็กขยายตัว
ตามงานโครงการภาครัฐที่ทยอยเบิกจ่ายได้ต่อเนื่อง นอกจากนี้ นโยบายกระตุ้นกำลังซื้อของรัฐบาลช่วยให้คำสั่งซื้อของกลุ่มค้าปลีกขยายตัวได้ในเดือนนี้
* **ดัชนีการผลิตของไทย (PRO\_TH) : “ส่งสัญญาณเฝ้าระวังเพิ่มขึ้น”** คาดว่าเป็นเดือนที่เกิดจุดต่ำสุดระยะสั้นบนคลื่นวัฏจักร เนื่องจากค่าดัชนีเริ่มกลับมาขยายตัวใต้ระดับมาตรฐาน โดยกลุ่มการผลิตส่วนใหญ่ยังอยู่ในภาวะแย่ลง แต่นอกภาคการผลิตเริ่มดีขึ้นตามแรงหนุนของนโยบายกระตุ้นเศรษฐกิจของรัฐบาล
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังเพิ่มขึ้น”** คาดว่าเป็นเดือนที่เข้าใกล้จุดต่ำสุดระยะสั้นบนคลื่นวัฏจักร เนื่องจากดัชนีโดยรวมปรับเพิ่มขึ้นมาอยู่เหนือระดับมาตรฐานมีสภาวะเชื่อมั่นดีขึ้น โดยเฉพาะความเชื่อมั่นของธุรกิจนอกภาคการผลิต นำโดย
กลุ่มโรงแรมและร้านอาหาร และกลุ่มค้าปลีกที่ขยายตัวได้ดีในผลประกอบการและการให้บริการที่เพิ่มขึ้น ส่วนภาคการผลิตมีสภาวะทรงตัวเป็นส่วนใหญ่

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้นในทิศทางชะลอตัว”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังเพิ่มขึ้น”** ค่าวัฏจักรมีแนวโน้มหดตัวต่อไปอีกระยะหนึ่ง เนื่องจากภาคธุรกิจกังวลต่อความไม่แน่นอนทางเศรษฐกิจและการค้าที่อาจได้รับผลจากนโยบายของรัฐบาลใหม่ อีกทั้งจะกระทบต่อการตัดสินใจในการลดอัตราดอกเบี้ยของเฟด
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณชะลอตัว”** ค่าวัฏจักรมีแนวโน้มลดระดับลง เนื่องจากเศรษฐกิจโลกอยู่ในช่วงรอ
ความชัดเจนของนโยบายรัฐบาลใหม่ของสหรัฐอเมริกาที่มีสัญญาณว่าจะเกิดข้อพิพาททางการค้าและก่อให้เกิดภาวะเงินเฟ้อเพิ่มขึ้น ซึ่งจะกระทบต่อการค้าของโลก
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณชะลอตัว”** ค่าวัฏจักรมีแนวโน้มลดระดับลง จากความอ่อนแอทางเศรษฐกิจและเงินเฟ้อในยูโรโซนที่มีแนวโน้มอยู่ในระดับต่ำ ประกอบกับมีความไม่แน่นอนทางเศรษฐกิจและการค้าโลกที่เพิ่มขึ้นหลังการเลือกตั้งของสหรัฐอเมริกา
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น”** คาดว่าเป็นเดือนที่เกิดจุดสูงสุดระยะสั้นบนคลื่นวัฏจักร เนื่องจากค่าดัชนีกลับมาหดตัวในสภาวะแย่ลงอีกครั้งตามระดับผลผลิตและคำสั่งซื้อใหม่ที่ปรับลดลงรุนแรง โดยเฉพาะกลุ่มยานยนต์และเซมิคอนดักเตอร์
รวมถึงการส่งออกไปยังสหรัฐอเมริกาที่ปรับลดลง การจ้างงานกลับมาซบเซาหลังภาระงานไม่เพิ่มขึ้น ขณะที่ราคาต้นทุนขยายตัวสูงขึ้นในเดือนนี้

**80**

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ
สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**
ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนกันยายน-ตุลาคม 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

